
Бүген Татарстан Республикасы Президенты Рөстәм Миңнеханов «Идея» инновацион технопаркында булды. Анда Рөстәм Миңнехановка технопарк резиденты – «Эйдос» компанияләр төркеме үзенең перспектив эшләнмәләрен: медицина симуляторларын һәм сәнәгать роботларын күрсәтте.

Бүген Татарстан Президенты Рөстәм Миңнеханов Казан Кремлендә 44 кешегә Россия Федерациясе һәм Татарстан Республикасы дәүләт бүләкләрен тапшырды.

“Бу чараның май бәйрәмнәрендә узуы символик мәгънәгә ия. 1 май көнне без хезмәт алдынгыларын, 9 май көнне 1945 елда тәмамланган сугышта җиңүчеләрне хөрмәтлибез. Бөек Ватан сугышы ветераннарын, тыл хезмәтчәннәрен тәбриклибез. Сугыш һәм хезмәт өчен медальне бер үк металлдан коялар дип юкка гына әйтмиләр. Татарстан күп милләтле Ватаныбызның һәрвакыт алгы сафында булды. Ата-бабаларыбыз дошманга каршы аяусыз көрәшкән, фидакарь хезмәт куйган. Бу традицияләрне хәзер без дәвам иттерәбез. Һичшиксез, республиканың барлык казанышларында сезнең өлешегез бар”, - дип мөрәҗәгать итте Рөстәм Миңнеханов залдагыларга.

Бүген Россия Федерациясе Президенты Владимир Путин видеоконференцэлемтә режимында «Россия-2018» оештыру комитеты» автономияле коммерциячел булмаган оешманың Күзәтүчеләр советы утырышын уздырды.

Утырыш эшендә Татарстан Республикасы Президенты Рөстәм Миңнеханов та катнашты.

Бүген Татарстан Республикасы Президенты Рөстәм Миңнеханов рәислегендә Татарстан Республикасы Иминлек Советының, Татарстан Республикасында хокук тәртибен тәэмин итү буенча координацион киңәшмәнең, Республикасында коррупциягә каршы комиссиянең, Казан шәһәрендә 2018 елгы футбол буенча FIFA дөнья чемпионаты матчларын уздыру чорында Татарстан Республикасында иминлекне тәэмин итү буенча ведомствоара төбәк оператив штабының, Татарстан Республикасында Гадәттән тыш хәлләрне кисәтү һәм бетерү оператив штабының һәм Татарстан Республикасы Янгын куркынычсызлыгы комиссиясенең уртак утырышы узды.

Татарстан Республикасы Премьер-министры Алексей Песошин бүген Татарстан Республикасы Мәдәният министрлыгы коллективына яңа җитәкчене – Ирада Әюпованы тәкъдим итте.

Искә төшерәбез, моңа кадәр Татарстан Президенты Рөстәм Миңнеханов үзенең указы белән, лаеклы ялга чыгуы сәбәпле, Айрат Сибагатуллинны ТР мәдәният министры вазифасыннан азат иткән иде.

Татарстан Республикасы мәдәният министры итеп Ирада Әюпова билгеләнде. Татарстан Республикасы Президенты Рөстәм Миңнеханов бүген бу хакта указ имзалады.

Татарстан Республикасы Президенты Рөстәм Миңнеханов Татарстан Президентының элеккеге ярдәмчесе Тимур Акуловның вафатына бәйле рәвештә кайгы уртаклашты. Кайгы уртаклашу телеграммасын Рөстәм Миңнеханов мәрхүмнең хатыны Фәридә ханым Акулова адресына җибәрде.

Татарстан Республикасы Президенты Рөстәм Миңнеханов «Зенит-Казан» волейбол клубын унынчы тапкыр Россия чемпионы исемен яулавы белән котлады. Финалда Казан командасы Санкт-Петербургның «Зенит» командасын җиңеп чыкты. Котлау телеграммасы Татарстан Республикасы Волейбол федерациясе президенты Ф.Х. Мөхәммәтшин, «Зенит-Казан» волейбол клубы президенты Рәфкать Кантюков, команданың баш тренеры Владимир Алекно һәм клуб коллективы адресына җибәрелде.

Республика терлекчеләренең акчалата табышы без көткәннән күпкә азрак, җитештерү үсеше күзәтелсә дә, беренче квартал нәтиҗәләре буенча акчалата югалту 1,5 млрд сум булган, дип хәбәр итте Татарстан Республикасы Хөкүмәте Йортында узган республика киңәшмәсендә ТР Премьер-министры урынбасары – авыл хуҗалыгы һәм азык-төлек министры Марат Әхмәтов.

Татарстанда 2018 елга торак төзелеше буенча план 40% тан артык үтәлгән. Бу вакытка 966 мең кв. м. торак сафка бастырылган. Быел республикада 2 млн 403 мең кв. м. торак төзеләчәк.

Бу хакта бүген, Хөкүмәт йортында узган киңәшмәдә, Татарстан төзелеш, архитектура һәм ТКХ министры Ирек Фәйзуллин хәбәр итте. Киңәшмә Татарстан Премьер-министры Алексей Песошин рәислегендә узды. Анда төбәкнең министрлыклар, ведомстволар һәм эре предприятиеләре җитәкчеләре һәм район башлыклары катнашты.
Рәсми Татарстан